Jesus Urra

Jesus Luis Urra Bidaurre (Artatza, Nafarroa Garaia, 1948ko urtarrilaren 13a - Iruñea, 2024ko azaroaren 27a) Nafarroa Garaiko politikari historikoa, Batzarre mugimenduko sortzaile eta partaidea izan zen. Nafarroako eragile politiko nabarmena izan da.https://www.berria.eus/euskal-herria/jesus-urra-hil-da-batzarreko-sortzaileetako-bat_2134246_102.html

 Biografia 
1948an Artatzan jaioa, Iruñeko Seminarioan Giza Zientziak ikasi ondoren, soziologia ikasi zuen Parisen. Nafarroa Garaira itzuli ondoren, ETA Berri, UNAI, Auzolan eta EMK taldeetan militatu zuen. Azken alderdi horretatik Batzarre sortu zuenetatik bat izan zen, «ezker euskaltzaletzat» jotzen zen alderdia, eta ezker abertzaletik gero eta urrunago zeuden jarrerak hartu zituen. Zentzu horretan ezaguna egin zen Batzarrek onartutako dokumentu bat «ETArekiko izan genuen jarrera onetsiari buruzko autokritika» egiten zena. Batzarreko kide gisa, Euskal Herritarrok eta Nafarroa Bai koalizioetan parte hartu zuen. Affna 36 elkarte memorialistaren bultzatzaileetako bat ere izan zen, 1936ko Nafarroako errepresio faxistaren errealitatea ezagutarazteko eta belaunaldi berriei transmititzeko lan egin duena.https://www.naiz.eus/eu/info/noticia/20241128/fallece-jesus-urra-uno-de-los-historicos-de-batzarre Nafarroako fusilatuen omenez Parlamentuak 2003ko martxoaren 10ean onartu zuen adierazpen historikoaren kontalaria izan zen. 2020an bigarren plano batera pasa zen.

Politikaren esparrutik kanpo, Super Ser lantegian lan egin zuen, eta bertan Langile Komisioak sindikatuaren sorrera bultzatu zuen. Bere pasioak mendia eta irakurketa izan ziren.https://www.noticiasdenavarra.com/politica/2024/11/28/fallece-jesus-urra-padre-politico-batzarre-8987490.html

Hedabide desberdinen kolaboratzailea izan zen, tartean Hikan eta Diario de Noticiasen. 76 urterekin hil zen.

 Erreferentziak 

 Kanpo estekak 
 Heriotzaren berri Kerman Garralda Zubimendiren eskutik Berrian, 2024/11/28.
 :Jesus Urraren heriotzaren berri eta Batzarrek plazaratutako komunikatua.

Kategoria:Ameskoabarrendarrak
Kategoria:Batzarreko politikariak
Kategoria:Nafarroa Garaiko politikariak
Kategoria:Nafarroa Baiko politikariak
Kategoria:Euskadiko Mugimendu Komunistako kideak
Kategoria:Langile Komisioak
Kategoria:Iruñean hildakoak